คือหนูแท้งน้องเมื่อวันที่9มีนาคมแต่ไม่ได้ขูดมดลูกนะคะเพราะคุณบอกว่าแท้งครบเลยไม่ได้ขูดมดลูกให้คะ พอเวลาผ่านไปหนูดันไปมีเพศสัมพันธ์กับแฟนเมื่อวันที่22มีนาคม หนูมีสิทธิ์จะท้องอีกใหม่คะ
สวัสดีค่ะ โดยทั่วไปหากเป็นการแท้งสมบูรณ์ ไม่ได้ขูดมดลูก ควรงดการมีเพศสัมพันธ์อย่างน้อย 2 สัปดาห์ และควรรีบหาวิธีคุมกำเนิดภายใน 2 สัปดาห์เช่นกัน เนื่องจากมีโอกาสที่จะตั้งครรภ์ต่อได้เร็วกว่าหลังคลอดทั่วไป โดยสามารถเลือกใช้วิธีคุมกำเนิดใดก็ได้ดังนั้น หากแท้งไปในวันที่ 9 มี.ค. และได้มีเพศสัมพันธ์ในวันที่ 22 มี.ค. หรือเกือบ 2 สัปดาห์หลังคลอด ก็อาจมีโอกาสตั้งครรภ์ได้หลังจากนี้ ควรงดการมีเพศสัมพันธ์ไปก่อน หรือใช้ถุงยางอนามัย เมื่อประจำเดือนมาแล้ว จึงควรรีบเริ่มทานยาคุมกำเนิด หรืออาจไปฉีดยาคุมกำเนิด หรือฝังยาคุมกำเนิดก็ได้ แต่หากประจำเดือนยังไม่มา ก็ควรตรวจหาการตั้งครรภ์ดูด้วยค่ะ